
כרמל סטינגר

מנהלת האגף

	פתח דבר
פעילות אגף השיקום מכוונת להגברת שיעור השתתפותם של אנשים בשוק העבודה וזאת באמצעות הכשרה מקצועית/השכלה גבוהה. 

שיעור השתלבותם של אנשים עם מוגבלות בעולם העבודה, נמוך באופן משמעותי ביחס לאוכלוסיה שאינה עם נכות. על מנת להגדיל את סיכוייהם של אנשים עם מוגבלות להתמודד בשוק עבודה תחרותי, אנו שואפים לאפשר את תוכנית השיקום המתאימה ביותר לכישוריו, יכולותיו ורצונותיו של האדם. 
לימודי השכלה גבוהה מהווים מפתח חשוב להשתלבות בולם העבודה בכלל ולאנשים עם מוגבלות בפרט. וזאת במגוון מקצועות ותחומים ובכך  להגדיל את הסיכויים להשתתפות בשוק עבודה תחרותי ששם דגש על התמקצעות והשכלה.  סקר שבוצע לאחרונה, מעיד על כך שאחוז השתלבותם של בוגרי תוכניות שיקום שלמדו בתוכניות של השכלה גבוהה, גבוה מזה של בוגרי תוכניות שלא למדו בהשכלה גבוהה. 

על מנת לאפשר לאדם עם מוגבלות, אשר נמצא מתאים להשכלה גבוהה, לסיימם בהצלחה, יש  צורך לעיתים במתן תמיכות והנגשות שונות של התוכנית בהתאם לצרכיו.   

להלן יפורטו סלי התמיכה וההנגשה עבור אוכלוסיות המטופלות באגף השיקום ונמצאות בתכניות של השכלה גבוהה. 
עובד השיקום, המלווה את המשתקם עוקב לפחות אחת לחודש אחר ביצוע התוכנית ומידת יעילות התמיכות השונות לצורך קידום והצלחת תוכנית השיקום.
בשנים האחרונות הוקמו מרכזי תמיכה במרבית המוסדות להשכלה גבוהה ורצוי לבחור במקום לימודים בו קיים מרכז תמיכה, המאגד בתוכו את כל ההנגשות הנדרשות, מפקח על ביצוען ולסטודנט עם הצרכים המיוחדים ישנה כתובת ברורה לפנות אליה.
כמו כן, חשוב לקיים קשר קבוע בין עובד השיקום , המשתקם והצוות המלווה במרכז התמיכה, על מנת להתעדכן בהתקדמות הלימודים, מידת יעילות ההתאמות והצרכים השונים שעולים מתוך התוכנית.
הסיוע הינו ברמה של השתתפות ולא נועד לכסות בכל המקרים את מלוא העלויות.
המימון הינו עפ"י תקרות שנקבעו וסכומן עשוי להשתנות מעת לעת. במקרים בהם ההוצאה הינה מעבר לכך, יש לוודא שלאדם יש מקורות מימון להשלמת ההוצאה הנדרשת.
חזרה


	הגדרות
תשלומי שיקום כוללים: שכר לימוד, ספרים וציוד לימודי, מכשירי לימוד, מחשב,נסיעות, שכר דירה, דמי שיקום 
שרותי תמיכה והנגשה כוללים: שיעורי עזר,הקראות, תמלול, תרגום, חונכות, מלווה נסיעות מיוחדות

התעריפים הם על פי טבלאות פיקוח ומתעדכנים מעת לעת והחזר התשלום יבוצע על פי קבלות.
נותני שירותים- לא יכולים להיות קרובים מדרגה ראשונה/שנייה  

חזרה



בהתאם לתצורה המוצעת על ידו ולתנאי המכרז

		תשלום ישירות לספק.



	סלי הנגשה

סוג השירות

אוכלוסיית היעד

היקף ועלות

הערות

שיעורי עזר

כלל המשתקמים הזקוקים לסיוע בהבנת תכני הלימודים, כולל אוכלוסיות ייחודיות

ההיקף נקבע בהתאם למערכת השעות ולא יותר מ-25% מהיקף שעות הלימוד הפרונטאליות.

סטודנט-80 ₪ לשעה,

ב"א בתחום הנדרש-100 ₪ לשעה, בעל תעודת הוראה או תואר bed  או תואר מ"א ומעלה -120 ₪ לשעה לא כולל מע"מ. 

לאנשים עם עיוורון ולאנשים עם חירשות ניתן להגדיל את היקף הסיוע בהתאם למערכת השעות ולצרכים הנובעים מתחום המקצוע הנלמד ולא יותר מ-40% מהיקף שעות הלימוד הפרונטאליות (באישור מנהל תחום)

ניתן רק במידת הצורך ולמטרת השלמת פערים לימודיים.יש לצרף בקשה מפורטת של התלמיד ו/או גיליונות ציונים,מכתב המפרט את העזרה הדרושה. התשלום יתבצע ישירות למשתקם והשירות יינתן ע"י עמותה/חברה/אדם פרטי. יש להמציא חשבונית/דרישה לתשלום+ אישור מרשויות המס.

למקבלים את השירות דרך עמותת על"ה - תשלום ישירות לספק כמפורט בחוזר ההתקשרות עם עמותת עלה מיום 5/3/12

הקראות
עיוורים, נכים קשים מעל 75% נכות רפואית ולקויי למידה אשר ע"פ אבחון מתקשים מאוד בקריאה או שאינם יכולים לקרוא כלל. 

עלות שעת הקראה 47.79 ₪ כולל מע"מ ועד 50 שעות בחודש. 

למקבלים את השירות דרך עמותת על"ה, התשלום יבוצע ישירות לספק כמפורט בחוזר ההתקשרות עימם. כל השאר- התשלום למשתקם. 

תמלול /שקלוט

נכים קשים מעל 75% נכות רפואית, לקויי למידה בעלי לקות חמורה, בהסתמך על אבחון.

עלות שעה- 30 ₪ לא כולל מע"מ. בהתאם להיקף שעות הלימוד ולא יותר מ- 75% היקף משעות הלימוד הפרונטליות

לעיוורים-קיים גם שירות של הקלטות-סכום שנתי של עד 2500 ₪ לעמותת על"ה

תרגום לשפת סימנים+תמלול ידני/ ממוחשב, שקלוט
חונכות

חרשים וכבדי שמיעה

נכים קשים מעל 75% נכות רפואית, עיוורים, נפגעי נפש, לקויי למידה.

בהתאם להיקף תוכנית לימודים וכחלק מסל הנגשה  של עד 6000 ₪ לחודש. 63 ₪ לשעה למתורגמן מוסמך ו-45 ₪ לשעה למתורגמן שאינו מוסמך, לא כולל מע"מ, ביטול זמן ונסיעות. 
עלות שעת חונכות-30 ₪ לא כולל מע"מ.

היקף- שנה א' עד 4 ש"ש, שנה ב' ואילך- עד 2 ש"ש.

לעיוורים- בשנה א', עד 6 ש"ש ומשנה ב' ואילך, עד 4 ש"ש.

אישור השירות בכפוף להמלצת גורם טיפולי ובתיאום עם מסגרת הלימודים.

לחרשים נשעני שפת סימנים בלבד, שהיקף הסל אינו עונה על צרכי ההנגשה כמפורט, יש 
לפנות בבקשה חריגה.

חונכות-סיוע פרטני/קבוצתי בהקניית הרגלי למידה, ארגון מטלות אקדמאיות, תיווך וגישור כלפי גורמים במקום הלימודים, התמצאות בסביבת הלמידה וחיזוק מיומנויות אישיות.

שרות החונכות ינתן אך ורק דרך מרכזי התמיכה/מסגרת הלימודים
מלווה

נכים קשים מעל 75% נכות רפואית, הזכאים לשר"מ בגובה 105% לפחות.

*במקרה של נ"ע המקבל קצבה מיוחדת, יש לשקול הגדלת הקצבה לתקופת השיקום, בהתאם לצרכים בפועל.

לפי מספר שעות הלימוד+ זמני הנסיעה

ערך שעה- ע"פ שכר מינימום.

למי שמעסיק עובד זר- התשלום יינתן בהתאם לצרכים ולהוצאה בפועל (לאחר קיזוז עם שר"מ)
מלווה-מי שמסייע לאדם בתפקודו היומיומי בפעולות כמו: ניידות, שימוש בשירותים, אוכל, ניקיון אישי.

סיוע זה הוא בנוסף לקצבת שר"מ, המיועדת לצרכים בתוך הבית ויינתן רק לאחר התייעצות עם הרופא בסניף לעניין הצורך בשרות זה.

נסיעות מיוחדות (שלא בתחבורה ציבורית)*

נכים קשים מעל 75% נכות רפואית

הזכאים לשירות זה הם מי שחסרי רכב. הזכאות לנסיעות מיוחדות תינתן בהתאם לאישור רופא ולמכרז הנסיעות. יש לוודא מה פתרון הניידות המוצע בתום תקופת השיקום.
(פירוט בהמשך לגבי ההבחנה בין בעלי רכב נוהגים/שאינם נוהגים)
יש להחתים על התחייבות להודעה מראש לחברת ההסעות על כל ביטול.

*נסיעות מיוחדות- 

בעל רכב ניידות שאינו נוהג בעצמו - לא ניתן לשלם נסיעות מיוחדות. חובה על מורשה הנהיגה, מתוקף הסכם הניידות וההתחייבות שחתם עליה, להסיע את האדם למקום הלימודים. אם אינו יכול-לדאוג להחלפה/הוספה של נהג. ניתן לשלם החזר עבור קילומטרז', בהתאם לתעריף המקובל ולטבלת מרחקים.

בעל רכב ניידות שנוהג בעצמו -  לא ניתן לשלם נסיעות מיוחדות. זכאי להחזר הוצאות נסיעה ע"פ קילומטרז' ובהתאם לטבלת מרחקים.
אופן ביצוע התשלום 

· לאחר שאושרה תוכנית השיקום בשילוב ההתאמות הרלבנטיות, על המשתקם להגיש מדי חודש את פירוט ההוצאות ודרישות התשלום, על גבי הטפסים המתאימים.
· התשלומים יבוצעו ישירות למשתקם, אלא אם צוין אחרת ובהתאם להוצאה בפועל ולהצגת קבלות.  

בכל מקרה חריג, אשר לא נמצא לגביו מענה במסגרת חוזר זה, עובד השיקום יפנה בהתייעצות למשרד הראשי.
חזרה


	רשימת תפוצה
מנהלי תחומי שיקום

עובדי שיקום
גב' אילנה שרייבמן - סמנכלי"ת גמלאות

מנהלי סניפים

אגף הכספים

לשכה משפטית
חזרה

